SET ปิดเช้าลบ 10 จุด รับแรงขายหุ้น “บิ๊กแคป” วิตกเงินเฟ้อเร่งตัว
SET ปิดเช้าลบ 10 จุด รับแรงขายหุ้น “บิ๊กแคป” วิตกเงินเฟ้อเร่งตัว คาดเฟดอาจเร่งปรับขึ้นดอกเบี้ย และการปรับลดขนาดงบดุล
SET ปิดเช้าลบ 10 จุด รับแรงขายหุ้น “บิ๊กแคป” วิตกเงินเฟ้อเร่งตัว คาดเฟดอาจเร่งปรับขึ้นดอกเบี้ย และการปรับลดขนาดงบดุล
6 มิ.ย. 2565

ผู้สื่อข่าวรายงานว่า ตลาดหุ้นไทยภาคเช้าปรับตัวลง 10 จุด จากแรงขายหุ้นขนาดใหญ่ (Big Cap) รับแรงกดดันจากความกังวลเงินเฟ้อที่เร่งตัวขึ้นทั้งไทยและทั่วโลก ทำให้ธนาคารกลางสหรัฐ(เฟด) อาจเร่งปรับขึ้นดอกเบี้ย และการปรับลดขนาดงบดุล (QT)
นายอภิชาติ ผู้บรรเจิดกุล ผู้อำนวยการอาวุโสสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นเช้านี้ปรับตัวลดลงมาจากความกังวลเงินเฟ้อที่เพิ่มสูงขึ้น และตัวเลขจ้างงานนอกภาคเกษตรออกมาแข็งแกร่งกว่าที่ตลาดคาด ยิ่งทำให้นักลงทุนกังวลว่าธนาคารกลางสหรัฐ (เฟด) จะเร่งขึ้นดอกเบี้ย ประกอบกับเงินเฟ้อของไทยในเดือน พ.ค.ก็สูงถึง 7% ทำให้นักลงทุนห่วงว่าจะทำให้ให้ทิศทางดอกเบี้ยมีความเสี่ยงมากขึ้นก็จะปรับขึ้นในปลายปีนี้
ทั้งนี้ ต้องติดตามการประชุมคณะกรรมการบริหารกองทุนน้ำมันเชื้อเพลิง (กบน.) ในบ่ายวันนี้ที่จะมีการพิจารณาราคาดีเซล ซึ่งหากปรับขึ้นอีกก็จะทำให้เงินเฟ้อสูงขึ้น ส่งผลลบต่อภาวะเศรษฐกิจไทย นอกจากนี้ติดตามการปรับขึ้นค่าแรงขั้นต่ำซึ่งเป็น Issue ที่กระทรวงแรงงานเปิดประเด็นนี้
สำหรับในช่วงบ่ายคาดตลาดยังอิงแดนลบ แต่คงลบไม่มาก โดยสัปดาห์นี้จับตาการประชุมคณะกรรมการนโยบายการเงิน (กนง.)ซึ่งอาจมีความเห็นเกี่ยวกับเงินเฟ้อ ซึ่งอาจกดดันการพิจารณาปรับขึ้นดอกเบี้ย และการประชุมธนาคารกลางยุโรป (ECB)ที่คาดจะส่งสัญญาณขึ้นดอกเบี้ยในการประชุมครั้งหน้า รวมตัวเลขเงินเฟ้อของสหรัฐและจีนด้วย ให้แนวรับที่ 1,630 จุด แนวต้านที่ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 1,577.32 ล้านบาท ปิดที่ 12.90 บาท เพิ่มขึ้น 0.30 บาท
KTB มูลค่าการซื้อขาย 1,248.56 ล้านบาท ปิดที่ 15.60 บาท เพิ่มขึ้น 0.60 บาท
PTT มูลค่าการซื้อขาย 923.72 ล้านบาท ปิดที่ 38.25 บาท เพิ่มขึ้น 0.25 บาท
KBANK มูลค่าการซื้อขาย 902.00 ล้านบาท ปิดที่ 145.00 บาท ลดลง 1.50 บาท
PTTEP มูลค่าการซื้อขาย 882.11 ล้านบาท ปิดที่ 168.50 บาท เพิ่มขึ้น 2.00 บาท